Jeremy Wotherspoon

Jeremy Lee Wotherspoon (født 26. oktober 1976 i Humboldt, Saskatchewan) er en kanadisk tidligere skøyteløper og nåværende skøytetrener. Fra 2015 var han skøytetrener for Norges Skøyteakademi etter tidligere å ha vært skøytetrener ved skøyteakademiet i Inzell. I april 2016 ble det klart at Wotherspoon skulle inn i trenerteamet til Norges Skøyteforbund hvor han skal fokusere på sprint-treningen i forbundsgruppa.

Wotherspoon tok sine første seire i verdenscupen i 1997. I 1998 tok han sølvmedalje på 500 meter under Vinter-OL 1998 i Nagano, Japan.  

I perioden 1998-2004 dominerte han sprintøvelsene. Han har satt 15 verdensrekorder på 500,  meter og sprint firkamp, og har vunnet sprint-VM fire ganger (1999, 2000, 2002 og 2003), og har 11 sammenlagtseire i verdenscupen (seks på 500 meter og fem på  meter). Under Vinter-OL 2002 i Salt Lake City, USA var Wotherspoon favoritt til å vinne 500 meter, men han falt i starten av det første løpet, og da hjalp det lite at han hadde beste tid i det andre løpet.

21. februar 1999 ble han den første til å underskride 140 poeng i sprint firkamp da han gikk serien 34,76 – 1.08,66 – 34,93 – 1.08,58 (totalt 138,310) i Olympic Oval i Calgary, Canada, og den 2. mars 2001 ble han den første til å gå en runde med «flying-start» på under 25 sekunder da han gikk andrerunden på 24,79 på  meter under WC-avslutningen i Calgary.

I 2007 tok Wotherspoon en pause fra skøytene. Han kom tilbake foran sesongen 2007/08, bedre forberedt enn noen gang. Han startet sesongen med å sette ny verdensrekord på 500 meter med 34,03 under verdenscupåpningen i Utah Olympic Oval, Salt Lake City.

Wotherspoon mottok Oscarstatuetten for sesongen 2007/08.

 Personlige rekorder 
 Distanse  Tid  Dato  Sted  Bane 500 m  34,03  9. november 2007   Salt Lake City  Utah Olympic Oval 1 000 m  1.07,03  11. november 2007   Salt Lake City  Utah Olympic Oval 1 500 m  1.46,18  28. desember 2005   Calgary  Olympic Oval 3 000 m  4.02,17  26. oktober 2002   Calgary  Olympic Oval 5 000 m  7.37,36  10. mars 1996   Calgary  Olympic Oval

 Referanser 

 Eksterne lenker 



  Jeremy Wotherspoon på www.ISU.html.infostradasports.com
  Jeremy Wotherspoon på Jakub Majerski's Speedskating database (Adelskalender distanser og sammenlagt)



Kategori:Canadiske skøyteløpere
Kategori:Verdensmestere i hurtigløp på skøyter – Sprint
Kategori:Verdensmestere i hurtigløp på skøyter – Enkeltdistanse
Kategori:Olympiske sølvmedaljevinnere for Canada
Kategori:Olympiske sølvmedaljevinnere i hurtigløp på skøyter
Kategori:Medaljevinnere under Vinter-OL 1998
Kategori:Deltakere for Canada under Vinter-OL 1998
Kategori:Skøyteløpere under Vinter-OL 1998
Kategori:Deltakere for Canada under Vinter-OL 2002
Kategori:Skøyteløpere under Vinter-OL 2002
Kategori:Deltakere for Canada under Vinter-OL 2006
Kategori:Skøyteløpere under Vinter-OL 2006
Kategori:Deltakere for Canada under Vinter-OL 2010
Kategori:Skøyteløpere under Vinter-OL 2010
Kategori:Deltakere for Canada i enkeltdistanse-VM på skøyter
Kategori:Tidligere verdensrekordholdere i hurtigløp på skøyter
Kategori:Personer fra Saskatchewan
Kategori:Personer fra Division No. 15, Saskatchewan
Kategori:Artikler i skøytesportprosjektet